OSNOVNA ŠKOLA KMAN-KOCUNAR

Split, Benkovačka 10

KLASA: 112-01/21-01/24

URBROJ: 2181-49-12-21-3

Split, 15. prosinca 2021. godine

Na temelju članka 14. stavka 1. Pravilnika o postupku zapošljavanja te procjeni i vrednovanju kandidata za zapošljavanje, te Pravilnika o izmjenama i dopunama Pravilnika o postupku zapošljavanja te procjeni i vrednovanju kandidata, Povjerenstvo za procjenu i vrednovanje kandidata za zapošljavanje (u daljnjem tekstu Povjerenstvo) upućuje

**POZIV**

**na procjenu odnosno testiranje**

Ovim pozivom pozivaju se na procjenu odnosno testiranjesvi kandidati koji ispunjavaju uvjete iz natječaja i koji su pravodobno dostavili svu traženu dokumentaciju uz prijavu na natječaje koji su objavljeni na mrežnim stranicama i oglasnim pločama Hrvatskog zavoda za zapošljavanje i OŠ Kman-Kocunar dana 3. prosinca 2021. godine za radno mjesto:

* **učitelj informatike** - 1 izvršitelj na određeno nepuno radno vrijeme (8/40).

***I. Vrijeme i mjesto održavanja testiranja***

Vrednovanje će se održati u **utorak, 21. prosinca 2021. godine** u prostorijama OŠ Kman-Kocunar, Benkovačka 10, Split. Kandidati koji se pozivaju će biti obavješteni putem elektroničke pošte.

***II. Pravila testiranja***

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) te će od njih biti zatraženo predočavanje iste radi utvrđivanja identiteta. Ako kandidat ne pristupi procjeni odnosno testiranju smatra se da je odustao od prijave na natječaj.

Kandidati su dužni priložiti pisanu pripremu za nastavni sat i pred povjerenstvom održati nastavni sat na zadanu temu o kojoj će biti obaviješteni putem maila. O broju učenika u razredu i strukturi razreda kandidati će biti obaviješteni putem maila.

Svi članovi Povjerenstva imaju pravo postavljati pitanja iz područja procjene odnosno testiranja koja se vrednuju od strane svakog člana Povjerenstva pojedinačno od 0 do 5 bodova i na kraju zbrajaju. Svi kandidati imaju jednaki broj istovjetnih pitanja i uvjete. Smatra se da je kandidat zadovoljio na usmenom testiranju ako je ostvario najmanje 75% bodova od ukupnog broja bodova svih članova Povjerenstva.

***III. Utvrđivanja rezultata i obavještavanje kandidata o rezultatima natječaja***

Nakon provedenog postupka testiranja Povjerenstvo utvrđuje rang listu kandidata prema ukupnom broju bodova te ju dostavlja ravnatelju škole. Na temelju dostavljene rang liste Povjerenstva ravnatelj odlučuje kojeg će od tri najbolje rangirana kandidata predložiti Školskom odboru za zasnivanje radnog odnosa.

O rezultatima natječaja kandidati će biti obaviješteni u skladu s čl. 23. Pravilnika.

***IV. Područja procjene odnosno testiranja:***

- poznavanje propisa koji se odnose na djelatnost osnovnog obrazovanja
- stručno-pedagoške i metodičke kompetencije

***V. Pravni i drugi izvori za pripremanje kandidata:***

- Zakon o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11.,16/12., 86/12., 94/13., 152/14., 7/17. i 68/18., 98/19., 64/20.)

- Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010., 82/19.)

- Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine, broj 24/15.)

- Pravilnik o kriterijima za izricanje pedagoških mjera (Narodne novine, broj 94/15.)

- Pravilnik o izmjeni pravilnika o kriterijima za izricanje pedagoških mjera (Narodne novine, broj 3/17)

- Kurikulum nastavnog predmeta Informatika.

 (<https://www.azoo.hr/index.php?view=catalog&id=33>)

*Napomena:*

* Tekstovi zakona, pravilnika kandidatima će biti dostupni u papirnatom obliku za vrijeme testiranja, a kurikulumi u elektroničkom zapisu. Prilikom testiranja važna je naravno i brzina snalaženja u navedenim dokumentima.

 Povjerenstvo za procjenu i vrednovanje kandidata